**סוּבארוּ** (ביפנית: **スバル**, באנגלית: **Subaru**) היא חטיבה לייצור כלי תחבורה השייכת לקונצרן היפני "חברת סובארו" (שנודע בעבר בשם "פוג'י תעשיות כבדות בע"מ" – Fuji Heavy Industries Ltd). פירוש המילה **סובארו** ביפנית הוא **איחוד**, וכן היא מתארת את צביר הכוכבים פליאדות (בעברית: "כימה"). החל משנת 2008 מחזיקה טויוטה ב-16.5% מפוג'י תעשיות כבדות.

היסטוריה
--------

דגם "1000" מודל 1966
דגם ליאונה (וגם "DL") סדאן מודל 1980
דגם אימפרזה WRX דור שני, מודל 2003
דגם פורסטר מודל 2011
שורשיה של פוג'י תעשיות כבדות נעוצים בחברת נאקג'ימה היפנית לייצור מטוסים שפעלה לפני מלחמת העולם השנייה ובמהלכה. היא הייתה החברה האחראית לבניית חלק ניכר ממנועי מטוסי הקרב היפני שנלחמו במלחמת העולם השנייה. מרבית המפעלים ישבו בטוקיו וסביבתה. לאחר המלחמה פורקה החברה ל-12 חברות קטנות, אך בשנת 1953 התמזגו חמש מן החברות ויצרו את פוג'י תעשיות כבדות. החברה החדשה בחרה בסמל של חמישה כוכבים שייצג את חמש החברות. היא בחרה להתמקד בתעשיית הרכב והפנתה את מאמציה לפיתוח מכונית ראשונה, אך גם פנתה לתחומים טכנולוגיים נוספים. ייצור כלי הרכב מנוהל מאז תחת חטיבת סובארו.

הדגם הראשון של החברה החל להימכר בשנת 1958, תחת השם "סובארו 360 מיניקאר". בתחילת דרכה ייצרה החברה דגמים קטנים, בהתאם לדרישות השוק היפני. בשנת 1966 הציגה סובארו את הדגם "1000" שהיה ביפן למכונית הראשונה בייצור המוני שהציעה הנעה קדמית. דגם זה גם היה הראשון של סובארו שהשתמש במנוע בוקסר, ומאז כמעט כל דגמי סובארו משתמשים במנוע מסוג זה, המצטיין באמינות גבוהה, פעולה חלקה ומרכז כובד נמוך יחסית.

בתחילת שנות ה-70 הוחלט בסובארו לנסות ולהרחיב את שוקי היעד, באמצעות מכוניות גדולות ובאמצעות טכנולוגיה שחשבו שתקסום לרוכשים המתגוררים בארצות גשומות או מושלגות: הנעה בכל הגלגלים.
דגם הליאונה הושק לראשונה ביוני 1971 ובספטמבר 1972 הושקה הליאונה סטיישן 4WD, עד לאותו זמן, הנעה כפולה הייתה קיימת רק ברכבי שטח.
בכך הפכה סובארו להיות הראשונה בעולם להציע מכונית נוסעים בעלת הנעה לכל ארבעת הגלגלים. ב-1984 הציגה סובארו תיבת הילוכים אוטומטית רציפה אלקטרונית (ECVT), שהצטיינה בחלקות ובצריכת דלק טובה יותר.

ב-1994 הוצג דגם קומפקטי חדש בשם אימפרזה ובמקביל אליו הוצג האימפרזה טורבו GT ששילב ביצועי-על באמצעות מנוע טורבו חזק, עם אחיזת כביש גבוהה באמצעות הנעה לכל ארבעת הגלגלים. שילוב תכונות זה היה מוכר עד אז רק במכוניות ספורט ייעודיות או בגרסאות ספורטיביות יקרות לדגמי סדאן גרמניים, וסובארו הצליחה לספק זאת במחיר נמוך באופן משמעותי. דגמי האימפרזה WRX ו-STi המשיכו את דרכה של ה-GT.

בשנת 1997 הוצג דגם ה'פורסטר' שהיה מראשוני רכבי הפנאי שאיפשרו ביצועים של מכונית פרטית בדרכים סלולות, ואפשרות ירידה לשבילים.
הפורסטר התבסס על שילדת האימפרזה והיה בעל מבנה של מכונית סטיישן מוגבהת.

בשנת 2007 הציגה סובארו לראשונה בתולדותיה מנוע דיזל – טורבו דיזל במבנה בוקסר.

במרץ 2011 פקדה את יפן רעידת אדמה חזקה מלווה בגלי צונאמי. כתוצאה מכך נפגעו קשה גם מפעלי סובארו והייצור בהם ירד ל-30% בהשוואה לחודש המקביל בשנת 2010. הפגיעה בייצור הובילה למחסור גדול באספקת כלי רכב לשווקים השונים. כתוצאה מכך דגם האימפרזה החדש, שתוכנן לצאת ביולי אותה שנה, הושק בסופו של דבר רק בתחילת 2013.

בשנת 2012 הושק דגם ה-BRZ, שפותח בשיתוף עם טויוטה (נמכר כטויוטה GT86). אז גם ציינה סובארו 40 שנה למערכת ההנעה הכפולה לכל הגלגלים (4X4).

כלי רכב היברידיים
-----------------

בשנת 2003 בנתה סובארו מכונית קונספט, בתצורת מכונית הספורט ההיברידית סובראו B9 Scrambler.

בשנת 2013 השיקה סובארו דגם היברידי של סובארו XV. ביולי 2015 הוחל בשיווק דגם היברידי של אימפרזה ספורט.

בארצות הברית
------------

בשנת 1968 הקימה פוג'י תעשיות כבדות בפילדלפיה את Subaru of America האחראית על הפצה של רכבי החברה ושל חלקי חילוף בכל רחבי ארצות הברית. הדגם הראשון של החברה שנמכר בארצות הברית היה 360 מיני ומחירו עמד 1,297 דולר. בשנת 1987 הוחל בבניית מפעל ייצור של החברה בשיתוף חברת איסוזו באינדיאנה. בשנת 2014 עברו מכירות החברה בארצות הברית לראשונה את רף ה-500 אלף כלי הרכב וקבעו שיא מכירות חדש עבור החברה. זאת הייתה השנה השביעית ברציפות בה החברה משפרת את שיא המכירות השנתי שלה.

בישראל
------

 ערך מורחב – **יפנאוטו**  

בשנות ה-70 וה-80 בעקבות החרם הערבי מרבית יצרניות הרכב הגדולות במזרח הרחוק נמנעו מליצא לישראל את המותגים שלהם ע"מ שלא להיפגע מעצירת מכירות בשוקי מדינות ערב הגדולות.
סובארו, יצרנית הרכב היפני השביעית בגודלה (אחרי טויוטה, ניסאן, הונדה, מאזדה, סוזוקי ומיצובישי) לא נכנעה לחרם ובזכות ראשוניותה בשוק הישראלי ואמינות כלי הרכב שלה הפכה לאחד מהמותגים הפופולרים בישראל. ב-1973 הפך השוק הישראלי לשני בגודלו עבור סובארו בעולם אחרי ארצות הברית.

החל מ-1969 הייתה סובארו למעשה אחת המכוניות היפניות הראשונות שיובאו לישראל. הדגם הראשון ששווק היה ה-סובארו 360 ובסמיכות ה-סובארו FF-1, בגרסת 4 דלתות שהיה הרכב המשפחתי הראשון שיובא מיפן ונחל הצלחה גדולה בארץ.
מחירה הזול ואמינותה הגבוהה הפכו אותה לפופולרית מאוד,. דגם הליאונה (שכונה בישראל בפשטות "סובארו") היה הדגם הנפוץ ביותר. ב-1980 נעו בכבישי הארץ 40,000 מכוניות סובארו בסך הכל וב-1983 100,000 מכוניות.

בשנות ה-80 מכרה סובארו בישראל 25,000 מכוניות בשנה והחזיקה כ-30% משוק הרכב בישראל.

בתחילת שנות ה-90 החלה סובארו לאבד את נתח השוק הגדול שהיה לה, בעיקר עקב כניסתם של יצרנים יפניים נוספים לישראל (בעקבות החלשותו של החרם הערבי), ובראשם מיצובישי, שעקפה לראשונה את סובארו בטבלת המכירות בספטמבר 1991. באמצע אותו עשור עבר השוק הישראלי לשליטה של חברת מאזדה ומכירות סובארו דורגו בדרך כלל במקום חמישי עד עשירי. עם זאת, הפופולריות של סובארו בעבר אפשרה לה להחזיק בתואר הרכב הנפוץ ביותר על כבישי ישראל עד לשנת 2005. בשנת 2007 מכרה סובארו קרוב ל-10,000 מכוניות בישראל.

רעידת האדמה שפקדה את יפן בשנת 2011 השפיעה גם על השוק הישראלי – המחסור בכלי רכב, במיוחד בדגם האימפרזה, שהיה אחד הדגמים הנמכרים של החברה הוביל לכך ששנת 2012 הייתה השנה החלשה ביותר מבחינת מכירות מאז ראשית שנות ה-70'. בשנת 2012 מכרה רק 1,746 כלי רכב.

בשנת 2013 נמכרה חברת יפנאוטו לאיש העסקים מיכאל לוי, בעליה של חברת סמלת (סוכנות מכוניות לים התיכון), יבואנית פיאט.

מאז דצמבר 2019 מוביל כדורגלן העבר אייל ברקוביץ קמפיין פרסומי לחברת סובארו.

### נתוני מכירות

על פי נתוני קארזון (עיבוד מאגר רכבים פרטים ומסחרים עד 3.5 טון):

| שנה | מכירות | מיקום כללי |  % שינוי |
| --- | --- | --- | --- |
| 2019 | 4,435 | 15 | -24.0 |
| 2018 | 5,839 | 16 | -12.4 |
| 2017 | 6,664 | 15 | -13.8 |
| 2016 | 7,727 | 14 | 1.1 |
| 2015 | 7,646 | 12 | 76.0 |
| 2014 | 4,344 | 17 | 80.4 |
| 2013 | 2,408 | 19 | 33.9 |
| 2012 | 1,799 | 20 | -43.7 |
| 2011 | 3,193 | 19 | -28.9 |
| 2010 | 4,489 | 17 | -21.4 |

טכנולוגיה משולבת
----------------

סובארו מציינת שני יתרונות טכנולוגיים מרכזיים:
הראשון- הנעה של 4X4 לכל ארבעת הגלגלים באופן קבוע ולא רק בירידה לשטח, או בטווחי מהירות משתנים והשני הוא שימוש בכל הדגמים במנועי בוקסר שהומצאו על ידי קארל בנץ. בשונה ממנועים רגילים מתאפיינים מנועי בוקסר בבוכנות דחיפה אופקיות המאפשרות להעביר תפוקה ישירה לתיבת ההילוכים. למנועים אלה מרכז כובד נמוך, מה שמשפר את יציבות כלי הרכב בהם הם מותקנים.
טכנולוגיית ההנעה הכפולה ידועה ככזו הקיימת רק בדגמי שטח וספורט מופיעה בכלל הדגמים של חברת סובארו.

דגמים נוכחיים
-------------

### שטח ופנאי

* **סובארו קרוסטרק** – SUV, קרוסאובר המבוסס על הדגם xv. הגרסה האחרונה הושקה ב 2022 וכוללת מערכות בטיחות ומלטימדיה ייחודיות וכן יכולות ירידה לשטח בזכות מערכת ההנעה הכפולה שהיא מצויידת. משווקת עם מנוע 'בוקסר' אטמוסרפי בנפח 2.0 ל' המפיק 152 כ"ס ומשודך לתיבה רציפה.
* **סובארו פורסטר** – קרוסאובר המיוצר מאז שנת 1998. בגרסאות הראשונות היה בעל יכולת מוגבלת לנסיעה בשטח, החל מהדור השלישי שהוצג ב-2009 השתפרו מאוד יכולות השטח שלו והדור החמישי שהושק ב 2018 בעל יכולות שטח ומערכות בטיחות מתקדמות , הדור השישי צפוי להיות מושק בסוף שנת 2024.
* **סובארו איבולטיס** - אבולטיס הוא רכב פנאי גדול עם מימד אורך של 500 ס"מ ובסיס גלגלים של 289 ס"מ, בארץ הוא מוצע עם שני סידורי הושבה: גרסת הבסיס עם שמונה מקומות (2+3+3) וברמת הגימור גבוהה המגיעה עם שבעה מקומות ישיבה (2+2+3) כאשר בשורה השניה ישנם שני מושבי "קפטן" מרווחים. מצוייד במנוע 2.4 ל' מודגש (בוקסר, 4 ציל') המפיק 260 כ"ס ו-38.3 קג"מ. השיווק בישראל החל בחודש נובמבר 2020, ובמרץ 2023 החל שיווק הדגם לאחר מתיחת פנים.
* **סובארו אאוטבק** – רכב פנאי בגודל בינוני (D-SUV) המיוצר מאז שנת 1995. בדומה לעבר, מדובר בגרסת פנאי מוגבהת של סובארו לגאסי סטיישן. כיום משווק הדור השישי של סובארו אאוטבק המבוסס על הפלטפורמה הגלובלית העדכנית של היצרנית אותה הוא חולק עם סובארו פורסטר, איבולטיס ואחרים. מידותיו דומות לשל הדור היוצא, עם זאת עם אורך של 486 ס"מ מדובר ברכב גדול למדי וארוך מהדור היוצא בכ-4.5 ס"מ. בישראל אאוטבק מוצע עם מנוע בנזין אטמוספרי בנפח 2.5 ל' המפיק 170 כ"ס. תיבת ההילוכים רציפה וההנעה כפולה קבועה.

### ספורט

* **BRZ** – רכב ספורט שנוצר בשיתוף פעולה עם טויוטה החל משנת 2012. ה-BRZ משווקת עם ותיבת הילוכים ידנית בעלת שישה הילוכים קצרים הנשלטים על ידי בורר הילוכים המספק תנועה קצרה ומאפשר מעבר זריז בין ההילוכים בגרסה הידנית וכן עם תיבת הילוכים אוטומטית. מונע על ידי מנוע בוקסר בטכנולוגיית הזרקת דלק ישירה בנפח 2.4 ליטרים המפיק 228 כ"ס ומומנט של 25.5  קג"מ

ספורט מוטורי
------------

### אליפות העולם בראלי

במהלך שנות השמונים השתתפה סובארו במספר מרוצים במסגרת אליפות העולם בראלי ואף זכתה בראלי ספארי, שהתקיים בקניה בשנת 1986. בשנת 1988 הקימה פ'וגי תעשיות את חברת Subaru Tecnica International המהווה את חטיבת המרוצים של החברה. ראשי התיבות של החברה (STI) הפכו לסימן ההיכר של הדגמים הספורטיביים של סובארו. הקבוצה זכתה 3 פעמים באליפות הנהגים (1995, 2001, 2003) ו-3 פעמים באליפות היצרנים (1995-97). בעקבות המשבר הכלכלי העולמי, פרשה הקבוצה מהתחרות בסיום עונת 2008.

לקריאה נוספת
------------

* חמישים וחמש שנות סובארו (2:35 דקות), באתר יוטיוב

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כלי רכב של סובארו** |

* אתר האינטרנט הרשמי של סובארו (בעברית)

* אתר האינטרנט הרשמי של סובארו (ביפנית)

* אתר האינטרנט הרשמי של סובארו (ברוסית)

* אתר האינטרנט הרשמי של סובארו (בקזחית)

* אתר האינטרנט הרשמי של סובארו (באנגלית אמריקאית)

* אתר האינטרנט הרשמי של סובארו (באנגלית בריטית)

* אתר האינטרנט הרשמי של סובארו (באנגלית)
* סובארו, ברשת החברתית פייסבוק

* סובארו, ברשת החברתית אקס (טוויטר)

* סובארו, ברשת החברתית אינסטגרם

* סובארו, סרטונים בערוץ היוטיוב
* סובארו, אתר בינלאומי (באנגלית)
* יפנאוטו, אתר יבואן סובארו לישראל

הערות שוליים
------------

1. 1 2  דו"ח שנתי 2014
2. ↑  מלקולם גלדוול, תרגום: גיא הרלינג, **כנופיית המפציצים**, חבל מודיעין: דביר, 2021
3. ↑  טויוטה וסובארו בצרות - הייצור ביפן ירד לשליש, באתר ynet, 26 באפריל 2011
4. ↑  תומר הדר, מנכ"ל יפנאוטו: "ניסו לגנוב את סובארו מאחורי הגב שלנו", באתר כלכליסט, 14 באוקטובר 2013
5. ↑  הודעה לעיתונות, אתר החברה, 19 ביוני 2015
6. ↑  תולדות המוצר, באתר החברה
7. ↑  הודעה לעיתונות, אתר החברה, 16 בינואר 2015
8. ↑  יאיר קוטלר, גידול מסחרר בצי הרכב - העורקים נסתמים, מעריב, 11 באפריל 1979
9. ↑  סובארו חדרה לשוק הישראלי, דבר, 1 ביוני 1970
10. ↑  קונטסה 900 הורכבה בארץ, משנת 1964, ו-קונטסה 1300 הורכבה בארץ משנת 1966
11. ↑  נחנך "בית סובארו", דבר, 16 באוגוסט 1973
12. ↑  40,000 מכוניות סובארו נעות בכבישי הארץ, דבר, 11 בדצמבר 1980
13. ↑  מתחיל שיווק הדגם השבעה־עשר של סובארו, מעריב, 4 במאי 1983
14. ↑  למה ברקוביץ לא הזמין את מוסקוביץ, מעריב, 22 ביוני 1990
15. ↑  יוסי ריבלין, מיצובישי עברה את סובארו בספטמבר ב־640 מכוניות, חדשות, 7 באוקטובר 1991
16. ↑  דובי בן גדליהו, ‏שוק הרכב קצת השתגע ב-96', באתר גלובס, 27 בינואר 1997
17. ↑  אבי שאולי, ‏הישראלים לא קונים סובארו: יפנאוטו מכרה 1,746 רכבים אשתקד, באתר גלובס, 21 במרץ 2013
18. ↑  קובי ישעיהו, ‏העסקה אושרה סופית: יפנאוטו עוברת לבעלות סמל"ת, באתר גלובס, 6 באוכוסט 2013
19. ↑  מכירות סובארו בישראל, קארזון
20. ↑
21. ↑
22. ↑

| יפןיפן סובארו |
| --- |
| מכוניות | 

|  |  |
| --- | --- |
| דגמים בולטים בהווה | אימפרזה • אאוטבק • פורסטר • טרייבקה |
| דגמים בולטים בעבר | ג'אסטי • ליאונה • בראט (טנדר) • סומו (סובארית) |

 |
| קבוצת טויוטה: טויוטה • לקסוס • דייהטסו • הינו מוטורס • סאיון • סובארו (שותפות חלקית) |

| **סובארו, לוח זמנים, 1990 — היום** |
| --- |
| **סוג** | **שנות ה-90** | **שנות ה-2000** |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 |
| Kei car |  |  | R1 |
|  |  | Pleo |
|  |  | R2 |
|  |  | Stella |
| רכב סופרמיני | Rex | Vivio |  |  |
| ג'אסטי |  |  |
| רכב משפחתי | לויאל |  |  |
|  | אימפרזה GC/GF | אימפרזה GDA/GDB/GGA | אימפרזה |
| רכב סאלון / מנהלים | Legacy BC/BF | Legacy BD/BG | Legacy BE/BH | Legacy BL/BP |
| רכב ספורט | XT | SVX |  |  |
|  |
| רכב מיניוואן | Sambar |
|  |  | Traviq |  |
| רכב שטח |  | Forester SF | Forester SG |
|  | Outback BG | Outback BH | Outback BP |
|  |  | B9 טרייבקה |
|  |  | Baja BH |  |
| **הרכבים הנוכחים** |
| B9 טרייבקה | פורסטר | אימפרזה | לגאסי | אווטבק | פלאו | R1 | R2 | סאמבאר | טראנסקר |
| **רכבים היסטוריים** |
| 360 | 1000 | Alcyone XT | Alcyone SVX | באז'ה | BRAT | FF-1 G | FF-1 סטאר | ג'אסטי | ליברו | ליאונה | R-2 | Rex | טראוויק | ויויו |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543855005171
* NKC: ph378912

 |